
	1.
	Likumprojekts
5. Kara upuru kapsētu un kapuvietu saglabāšana, uzturēšana un publiskā pieejamība
 
	Iebildums
Lūdzam papildināt likumprojekta 5.pantu ar ceturto daļu šādā redakcijā:
(4) Gadījumos, ja kara upuru apbedījumu vieta ir iekļauta valsts aizsargājamo kultūras pieminekļu sarakstā, piemērojamas tiesību normas, kas regulē valsts aizsargājamu kultūras pieminekļu saglabāšanu, uzturēšanu un izmantošanu.
Piedāvātā redakcija
Lūdzam papildināt likumprojekta 5.pantu ar ceturto daļu šādā redakcijā:
(4) Gadījumos, ja kara upuru apbedījumu vieta ir iekļauta valsts aizsargājamo kultūras pieminekļu sarakstā, piemērojamas tiesību normas, kas regulē valsts aizsargājamu kultūras pieminekļu saglabāšanu, uzturēšanu un izmantošanu.
	Vivita Vīksna-Bārbale (NKMP)

	2.
	Likumprojekts
(1) Kara upuru apbedījuma vietas vai kara upuru mirstīgo atlieku atrašanas gadījumā, atradējs nekavējoties, bet ne vēlāk, kā 10 dienu laikā informē komisiju. Militāros artefaktus, kas saistīti ar kara upuru apbedījumu vai kuri var atvieglot kara upuru mirstīgo atlieku identificēšanu, bez maksas nodod komisijai.
	Iebildums
Lūgums skaidrot, ko komisija darīs ar iegūtajiem artefaktiem - kā tie tiks dokumentēti, vai un kā tie tiks saglabāti.
 
Piedāvātā redakcija
-
	Alma Kaurāte (KM)

	3.
	Likumprojekts
 Likumā ir lietoti šādi termini:
 
	Priekšlikums
Lūgums šeit vai anotācijā skaidrot hronoloģisko laika robežu, uz kuru attiecināms kara upuru upura jēdziens likumprojekta izpratnē
Piedāvātā redakcija
-
	Alma Kaurāte (KM)

	4.
	Likumprojekts
 Likuma mērķis ir sasniegt kara upuru apbedījumu juridisko aizsardzību Latvijas Republikas teritorijā, kā arī sekmēt kara upuru piemiņas saglabāšanu un cieņpilnu attieksmi pret kara upuru mirstīgajām atliekām atbilstoši Latvijas kultūrvēstures tradīcijām, tai skaitā nodrošinot to pārapbedīšanu brāļu kapos vai kapsētās.
 
	Priekšlikums
Aicinām neatsaukties uz  kara upuru pārapbedīšanu brāļu kapos vai kapsētās kā īpašu Latvijas kultūrvēstures tradīciju, ņemot vērā, ka pārapbedīšana uz piemērotām atdusas vietām galvenokārt izriet no vispārcilvēciskām vērtībām, reliģiskajām un militārām tradīcijām.
 
Piedāvātā redakcija
Likuma mērķis ir sasniegt kara upuru apbedījumu juridisko aizsardzību Latvijas Republikas teritorijā, kā arī sekmēt kara upuru piemiņas saglabāšanu un cieņpilnu attieksmi pret kara upuru mirstīgajām atliekām atbilstoši starptautiskajiem likumiem, tai skaitā nodrošinot to pārapbedīšanu brāļu kapos vai kapsētās.
	Alma Kaurāte (KM)

	5.
	Likumprojekts
(5) Pašvaldības, fiziskas un juridiskas personas bez komisijas atļaujas nav tiesīgas veikt kara upuru pārapbedījumus, veikt būvdarbus kara upuru apbedījuma vietās, kapsētās, kā arī izveidot jaunas kara upuru apbedījuma vietas.
 
	Priekšlikums
Lūgums skaidrot anotācijā, vai paredzēts, ka komisija nosaka jaunu kara upuru apbedījumu vietu izveidi arī izņēmuma stāvokļa laikā (kara, militāra iebrukuma vai to draudu gadījumā) vai šādā gadījumā darbojas cita kārtība.
Piedāvātā redakcija
-
	Alma Kaurāte (KM)

	6.
	Likumprojekts
(6) Komisijai ir šādi uzdevumi:
	Priekšlikums
Lūgums precizēt likumprojektu un anotācijā skaidrot, vai administratīvo darbību komisijas uzdevumu izpildei (tostarp administratīvo aktu izdošanu) veiks Aizsardzības ministrija vai organizācija, kurai tiks deleģēts valsts pārvaldes uzdevums? Savukārt komisija darbosies kā konsultatīvs viedokļu/rekomendāciju sniedzējs līdzīgi kā Brīvības pieminekļa un Rīgas Brāļu kapu padome, t.i. lai veicinātu institūciju sadarbību un lēmumu pieņemšanu par kara upuru apbedījumiem?
Piedāvātā redakcija
-
	Alma Kaurāte (KM)

	7.
	Likumprojekts
2) kārtību, kādā komisija izsniedz atļauju fiziskām un juridiskām personām kara upuru apbedījumu vietu izpētei, kā arī kara upuru pārapbedīšanai.
 
	Priekšlikums
Aicinām noteikumos paredzēt, ka saņemot atļauju izpētei, pēc izpētes tās veicējam jāsniedz atskaite, kā arī noteikt atskaišu glabāšanas veidu publisko pieejamību.
Piedāvātā redakcija
-
	Alma Kaurāte (KM)

	8.
	Likumprojekts
(8) Šā panta pirmajā daļā minēto valsts pārvaldes uzdevumu ar līgumu var deleģēt biedrībai vai nodibinājumam.
	Priekšlikums
Ņemot vērā, ka likumprojekta 3.panta pirmā daļa noteic, ka "Kara upuru apbedījumu saglabāšanu organizē Kara upuru apbedījumu saglabāšanas komisija", kuras sastāvs ir  noteikts minētā panta trešajā daļā, lūdzam papildināt 3.panta astoto daļu ar vārdu "administrēšanu". 
Piedāvātā redakcija
Šā panta pirmajā daļā minēto valsts pārvaldes uzdevuma administrēšanu ar līgumu var deleģēt biedrībai vai nodibinājumam.
	Vivita Vīksna-Bārbale (NKMP)



